เป็นก้อนแดงๆ กดแล้วเจ็บแต่ยังไม่มีหนองบริเวณร่องก้น ห่างจากทวารหนักประมาณ 2 เซนติเมตรค่ะ ไปหามาบอกว่ากำลังจะเป็นฝี แต่ยังไม่ได้เป็นเลยให้ยาฆ่าเชื้อกับยาแก้อักเสบมาทาน แล้วรอติดตามผล 1 อาทิตย์ เลยอยากทราบว่ากรณีนี้มีมันสามารถยุบเองได้มั้ยคะ ถ้าหากว่ายุบลงไปแล้วมันจะไม่มีหนองด้านในจนลุกลามไปเป็นฝีคัณฑสูตรใช่มั้ยคะ แต่กรณีถ้าเป็นหนองขึ้นมาคือจะต้องกรีดหนองออกจะใช้เวลาแผลประมาณกี่วันได้คะ
สวัสดีค่ะ ก้อนแดงๆกดเจ็บบริเวณทวารหนักดังกล่าวมานั้น อาจจะเกิดจากฝีที่บริเวณทวารหนัก ซึ่งเป็นการติดเชื้อของผิวหนังหรือเยื่อบุผิวหนังเช่นที่ทวารหนัก อาการจะมีปวด บวม แดง ร้อน ขับถ่ายลำบากขึ้น หากเป็นฝีเล็กๆ อาจจะยุบไปเองได้ หรือใช้แค่ยาฆ่าเชื้อเฉพาะที่ แต่ถ้าเป็นฝีขนาดใหญ่ ไม่ตอบสนองต่อยาฆ่าเชื้อนั้น อาจจะต้องใช้การกรีดระบายหนองออกด้วย ซึ่งหลังการกรีดระบายหนองอาจจะต้องทำแผลติดต่อกันประมาณ 5-7 วันค่ะ แนะนำไปทำที่รพ.หรือคลินิกจะดีที่สุด เพราะอาจเป็นตำแหน่งที่ทำได้เองยากส่วนจะลุกลามกลายเป็นฝีคัณฑสูตรหรือไม่นั้น ฝีคัณฑสูตรเป็นโรคที่เกิดจากการเชื่อมกันระหว่างผิวหนังบริเวณใกล้ทวารหนัก กับทวารหนัก โดยมีสาเหตุส่วนใหญ่จากการติดเชื้อที่ต่อมใกล้ทวารหนักนำมาก่อนแล้วมีการติดเชื้อซ้ำและเรื้อรัง ส่งผลให้เกิดเป็นทางเชื่อมที่ต้องระบายออกมาทางผิวหนังใกล้ทวารหนัก ดังนั้นถ้าฝีนี้ปล่อยไว้เรื้อรังไม่ได้รักษา อาจทำให้เกิดฝีคัณฑสูตรตามมาในอนาคตจนมีผลต่อหูรูดทวารหนักได้เช่นกัน จึงควรรักษาฝีที่เป็นอยู่ตอนนี้ให้หายขาดจะดีที่สุดค่ะ